
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН
"ЧӐВАШ РЕСПУБЛИКИНЧЕ АДМИНИСТРАТИВЛӐ ПРАВӐНА ПӐСНИСЕМ ҪИНЧЕН" САККУННЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2020 ҫулхи ҫу уйӑхӗн 26-мӗшӗнче
йышӑннӑ

1 статья
Чӑваш Республикин "Чӑваш Республикинче административлӑ правӑна пӑснисем ҫинчен" 2003 ҫулхи утӑ уйӑхӗн 23-мӗшӗнчи 22 №-лӗ саккунне (Чӑваш Республикин Патшалӑх Канашӗн ведомоҫӗсем, 2003, 55 №; 2005, 62, 64, 65 №-сем; 2006, 69, 72 №-сем; 2007, 73, 74 №-сем; 2008, 75, 77, 
78 №-сем; 2009, 81, 82 №-сем; 2010, 84, 86 №-сем; 2011, 88–91 №-сем; 2012, 92 (I том), 94, 96 №-cем; Чӑваш Республикин Саккунӗсен пуххи, 2013, 7, 12 №-сем; 2014, 3, 6, 9, 11, 12 №-сем; 2015, 6, 10 №-сем; 2016, 3, 4, 10, 11 №-сем; 2017, 2–4, 7, 11 №-сем; "Республика" хаҫат, 2017, раштав уйӑхӗн 27-мӗшӗ; 2018, нарӑс уйӑхӗн 21-мӗшӗ, ҫу уйӑхӗн 8-мӗшӗ, ҫӗртме уйӑхӗн 27-мӗшӗ, раштав уйӑхӗн 5-мӗшӗ, раштав уйӑхӗн 26-мӗшӗ; 2019, нарӑс уйӑхӗн 20-мӗшӗ, утӑ уйӑхӗн 17-мӗшӗ; 2020, пуш уйӑхӗн 4-мӗшӗ, пуш уйӑхӗн 25-мӗшӗ) ҫакӑн пек улшӑнусем кӗртес:
1) III сыпӑка ҫакӑн пек ҫырса 109 статья хушса хурас:
"109 статья.	Ҫӳп-ҫапа, ӳкнӗ ҫулҫӑсене, типӗ курӑка, йывӑҫсемпе тӗмсен пайӗсене, тарӑна, строительство материалӗсене ҫунтарни, симӗслетнӗ территорисенче, пурте усӑ куракан территорисенче кӑвайт чӗртни

1. Ҫӳп-ҫапа, ӳкнӗ ҫулҫӑсене, типӗ курӑка, йывӑҫсемпе тӗмсен пайӗсене, тарӑна, строительство материалӗсене ҫунтарнӑшӑн, симӗслетнӗ территорисенче, пурте усӑ куракан территорисенче (ҫав шутра ҫулсем ҫинче, тӑкӑрлӑксенче, тротуарсем тата ҫуран ҫӳремелли ҫулсем ҫинче) кӑвайт чӗртнӗшӗн, поселенисен тата хула округӗсен вырӑнти хӑй тытӑмлӑх органӗсем палӑртнӑ вырӑнсемсӗр тата (е) меслетсемсӗр пуҫне, енчен те ҫав ӗҫсемшӗн Раҫҫей Федерацийӗн саккунӗсемпе килӗшӳллӗн явап тыттармаҫҫӗ пулсан, –
асӑрхаттараҫҫӗ е граждансене – икӗ пин тенкӗрен пуҫласа виҫӗ пин тенкӗ таран; должноҫри ҫынсене – ултӑ пин тенкӗрен пуҫласа вун пилӗк пин тенкӗ таран; предприниматель ӗҫ-хӗлне юридически сӑпат йӗркелемесӗр пурнӑҫлакан ҫынсене – ҫирӗм пин тенкӗрен пуҫласа вӑтӑр пин тенкӗ таран; юридически сӑпатсене ҫӗр аллӑ пин тенкӗрен пуҫласа ик ҫӗр пин тенкӗ таран административлӑ штраф тӳлеттереҫҫӗ.
2. Ҫак статьян 1-мӗш пайӗпе пӑхса хӑварнӑ административлӑ правӑна пӑснине ҫулталӑк хушшинче тепӗр хут пӑснӑшӑн –
граждансене – виҫӗ пин тенкӗрен пуҫласа пилӗк пин тенкӗ таран; должноҫри ҫынсене – вун пилӗк пин тенкӗрен пуҫласа вӑтӑр пин тенкӗ таран; предприниматель ӗҫ-хӗлне юридически сӑпат йӗркелемесӗр пурнӑҫлакан ҫынсене – вӑтӑр пин тенкӗрен пуҫласа хӗрӗх пин тенкӗ таран; юридически сӑпатсене ик ҫӗр пин тенкӗрен пуҫласа пилӗк ҫӗр пин тенкӗ таран административлӑ штраф тӳлеттереҫҫӗ.";
2) 33 статьян 2-мӗш пайӗнче:
а) "в" пунктӑн пӗрремӗш абзацне "108," цифрӑсем хыҫҫӑн "109," цифрӑсем хушса хурас;
ӑ) "е" пунктра "201 статйипе" сӑмахсене "109 тата 201 статйисемпе" сӑмахсемпе улӑштарас;
3) 34 статьян 2-мӗш пайӗн пӗрремӗш абзацне "108," цифрӑсем хыҫҫӑн "109," цифрӑсем хушса хурас.

2 статья
Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.

